ΔΟΜΗ ΚΑΙ ΠΕΡΙΕΧΟΜΕΝΟ ΗΡΟΔΟΤΕΙΟΥ ΕΡΓΟΥ

Βιβλία Ε ἕως Ι, δηλ. ἀπὸ τὸ πέμπτο ἕως καὶ τὸ ἔνατο

(ὅλες οἱ χρονολογίες εἶναι π.Χ.)

*ΙΣΤΟΡΙΩΝ Ε*

**1-2**: Ἐπιχειρήσεις Μεγαβάζου στὴ Θράκη

**3-10**: Θρακικὸς λόγος

**11-16**: Κατάκτηση καὶ μεταφορὰ Παιόνων στὴν Ἀσία

**17-22**: Ἡ Μακεδονία φόρου ὑποτελὴς τῶν Περσῶν

**23-25**: Ὁ Δαρεῖος ἀνακαλεῖ τὸν Ἱστιαῖο στὰ Σοῦσα

**26-27**: Ὁ Ὀτάνης κυριεύει τὶς πολεις τοῦ Βοσπόρου καὶ τοῦ Ἑλλησπόντου, τὴν Ἴμβρο καὶ τὴ Λῆμνο

**28-35**: Ἀποτυχημένη ἐκστρατεία τῶν Περσῶν, ὑπὸ τὴν ἡγεσία τῶν Ἀρισταγόρου καὶ Μεγαβάτου, ἐναντίον τῆς Νάξου (καὶ ἤρχετο τὸ δεύτερον ἐκ Νάξου τε καὶ Μιλήτου Ἴωσι γίνεσθαι κακά)

**36-38**: Ἀποστασία Ἀρισταγόρου - Ἔναρξη Ἰωνικῆς Ἐπανάστασης (499)

**39-48**: Ὁ βασιλιὰς τῆς Σπάρτης Κλεομένης

**49-51**: Ὁ Ἀρισταγόρας στὴ Σπάρτη - ὁ Κλεομένης ἀρνεῖται νὰ βοηθήση τὴν Ἐπανάσταση

**52-54**: Ἡ Βασιλικὴ Ὁδός (Σάρδεις-Σοῦσα)

**55-62**: Μεταπολίτευση: ἀπὸ τοὺς Πεισιστρατίδες στοὺς Ἀλκμεωνίδες (Τυραννοκτόνοι - Γεφυραῖοι)

**63-65**: Οἱ Σπαρτιᾶτες ἡττῶνται στὸ Φάληρο ἀπὸ τοὺς Πεισιστρατίδες καὶ τοὺς Θεσσαλοὺς συμμάχους τους (β’ εἰσβολή) - Ὁ Κλεομένης πολιορκεῖ καὶ καθαιρεῖ τοὺς Πειστρατίδες (γ’ εἰσβολή)

**66-69**: Ὁ Κλεισθένης ἐγκαθιδρύει τὴ δημοκρατία – Πρότυπο οἱ μεταρρυθμίσεις τοῦ ὁμωνύμου παπποῦ του τυράννου τῆς Σικυῶνος)

**70-71**: Κυλώνειον ἄγος (632 π.Χ.)

**72-73**: Ὁ Κλεομένους καταλαμβάνει τὴν Ἀκρόπολη ἀλλὰ ἀποτυγχάνει νὰ ἐπιβάλλη τὸν Ἰσαγόρα - οἱ Ἀθηναῖοι συμμαχοῦν μὲ τὴν Περσία

**74-75**: Ματαιώνεται στὴν Ἐλευσῖνα ἡ ἐπιχειρουμένη εἰσβολὴ τῶν Πελοποννησίων στὴν Ἀττική (δ’ εἰσβολή)

**76**: Τέσσερεις εἰσβολὲς τῶν Δωριέων στὴν Ἀττική.

**77-81**: Ἡ ἐξωτερικὴ πολιτικὴ τῆς δημοκρατικῆς Ἀθήνας (Νῖκες ἐπὶ Βοιωτῶν καὶ Χαλκιδέων - Ἀντιαθηναϊκὸς συνασπισμὸς Θηβαίων καὶ Αἰγινητῶν)

**82-89**: Ἔχθρα Ἀθηναίων καὶ Αἰγινητῶν

**90**: Χρησμοὶ Πεισιστρατιδῶν

**91-93**: Συνέδριο Πελοποννησιακῆς Συμμαχίας: ἀπορρίπτεται τὴν παλινόρθωση τοῦ Ἱππίου (92β-η4: ἱστορία τῆς τυραννίδος στὴν Κόρινθο)

**94-96**: Ὁ Ἱππίας μέσῳ Σιγείου καταφεύγει στὴν Ἀσία

**97-98**: Ὁ Ἀρισταγόρας πείθει τοὺς Ἀθηναίους νὰ βοηθήσουν - εἴκοσι ἀθηναϊκὲς καὶ πέντε ἐρετριακὲς τριήρεις καταπλέουν στὴ Μίλητο (αὗται δὲ αἱ νέες ἀρχὴ κακῶν ἐγένοντο Ἕλλησί τε καὶ βαρβάροισι)

**99-102**: Ἐπιχειρήσεις στὴν Ἰωνία: οἱ Ἕλληνες καταλαμβάνουν τὶς Σάρδεις ἀλλὰ ἡττῶνται σὲ μάχη στὴν Ἔφεσο (καὶ Σάρδιες μὲν ἐνεπρήσθησαν, ἐν δὲ αὐτῇσι καὶ ἱρὸν ἐπιχωρίης θεοῦ Κυβήβης, τὸ σκηπτόμενοι οἱ Πέρσαι ὕστερον ἀντενεπίμπρασαν τὰ ἐν Ἕλλησι ἱρά)

**103-107**: Ἡ Ἐπανάσταση ἐξαπλώνεται (Βυζάντιο, πόλεις Ἑλλησπόντου, Καρία, Κύπρος) - ὁ Δαρεῖος ἀποκαθιστᾶ τὸν Ἱστιαῖο στὴν Μίλητο

**108-115**: Οἱ ἀγῶνες τῶν Κυπρίων

**116-117**: Κατάπνιξη τῆς Ἐπανάστασης στὴ ΒΑ Μ. Ἀσία

**118-121**: Ἀποστασία Καρῶν

*ΙΣΤΟΡΙΩΝ Ζ*

**1-5**: Ὁ Ἱστιαῖος κερδίζει τὴν ἐμπιστοσύνη τῶν Χίων καὶ ἀναχωρεῖ γιὰ τὸ Βυζάντιο

**6-17**: Ναυμαχία τῆς Λάδης (494): Ἧττα τῶν Μικρασιατῶν Ἑλλήνων καὶ διάλυση τοῦ στόλου τους

**18-21**: Πολιορκία καὶ ἅλωση τῆς Μιλήτου (493) – Οἱ Μιλήσιοι ἐκτοπίζονται στὸν Περσικὸ κόλπο

**22-24**: Σάμιοι αὐτοεξόριστοι καταλαμβάνουν τὴν Μεσσήνη τῆς Σικελίας

**25-30**: Σύλληψη καὶ ἐκτέλεση τοῦ Ἱστιαίου

**31-33**: Τὸ τέλος τῆς Ἐπανάστασης - Οἱ Πέρσες ὑλοποιοῦν τὴν ἀπειλή τους: οἱ ἡττημένοι ἐξανδραποδίζονται, τὰ ἀγόρια εὐνουχίζονται, τὰ κορίτσια σκλάβες τοῦ σέξ

**34-41**: Ὁ κυβερνήτης τῆς Χερσονήσου Μιλτιάδης αὐτομολεῖ καὶ μὲ τέσσερεις τριήρεις καταφεύγει στὴν Ἀθήνα

**42-45**: Ὁ Ἀρταφέρνης τὴν Pax Persica στὴν Ἰωνία: παύση ἐχθροπραξιῶν μεταξὺ τῶν ἰωνικῶν πόλεων, δικαστικὴ διευθέτηση τῶν διαφορῶν τους καὶ δίκαιη φορολογία - Ὁ Μαρδόνιος εἰσάγει τὴν Δημοκρατία στὴν Ἰωνία– Πρώτη Περσικὴ ἐκστρατεία (492): ὁ Μαρδόνιος καταλαμβάνει τὴν Μακεδονία ἀλλὰ χάνει 300 πλοῖα ἀπὸ ναυάγιο στὸ Ἅγιο Ὄρος

**46-49**: Ὁ Δαρεῖος ζητᾷ γῆ καὶ ὕδωρ ἀπὸ τὶς ἑλληνικὲς πόλεις

**49-55**: Ἡ Αἴγινα μηδίζει καὶ ἡ ὑπονόμευση τοῦ Κλεομένους ἀπὸ τὸν Δημάρατο ἀκυρώνει τὴν σπαρτιατικὴ ἐπέμβαση

**56-84**: Ἡ Βασιλεία στὴν Σπάρτη - Ὁ Δημάρατος ἐκθρονίζεται καὶ καταφεύγει στὸν Δαρεῖο – Τὸν διαδέχεται ὁ Λεωτυχίδας ὁ ὁποῖος πεθαίνει στὴν ἐξορία καταδικασθεὶς γιὰ δωροδοκία - Ὁ Κλεομένης ἐκθρονίζεται καὶ αὐτοκτονεῖ στὴν φυλακή (490-489)

**85-93**: Ἐχθροπραξίες Ἀθηναίων-Αἰγινητῶν – Δημοκρατικὸ πραξικόπημα στὴν Αἴγινα

**94-101**: Δεύτερη Περσικὴ ἐκστρατεία (490) – Οἱ Δάτις καὶ Ἀρταφέρνης καταλαμβάνουν τὶς Κυκλάδες, τὴν Κάρυστο καὶ τὴν Ἐρέτρια

**102-108**: Ἀπόβαση τῶν Περσῶν στὸν Μαραθῶνα – Οἱ Ἀθηναῖοι ὑπὸ τὴν ἡγεσία τοῦ Μιλτιάδου στρατοπεδεύουν ἀπέναντί τους

**109-120**: Ἡ Μάχη τοῦ Μαραθῶνος (10 Σεπτεμβρίου 490) καὶ οἱ συνέπειές της

**121-124**: Ἡ φημολογουμένη προδοσία τῶν Ἀλκμεωνιδῶν

**125-131**: Τὸ γένος τῶν Ἀλκμεωνιδῶν

**132-140**: Ἡ ἀποτυχημένη ἐκστρατεία τοῦ Μιλτιάδου στὴν Πάρο, ὁ μοιραῖος τραυματισμός, ἡ δίκη γιὰ προδοσία καὶ ὁ θάνατός του

*ΙΣΤΟΡΙΩΝ Η*

**1-4:** Θάνατος τοῦ Δαρείου Α’ (486) καὶ ἀνάρρηση τοῦ Ξέρξη στὸν θρόνο τῶν Ἀχαιμενιδῶν - Ὁ Ξέρξης συντρίβει τὴν ἐξέγερση τῆς Αἰγύπτου

**5-19:** Συζητήσεις γιὰ εἰσβολὴ στὴν Ἑλλάδα - Παλινῳδίες Ξέρξη – Τὰ ὄνειρα τοῦ Ξέρξη - Ἡ τελικὴ ἀπόφαση

**20-60:** Ἡ ἔναρξη τῆς ἐκστρατείας -Ὁ περσικὸς στρατὸς συγκεντρώνεται στὶς Σάρδεις - Ἡ Ζεύξη τοῦ Ἑλλησπόντου καὶ ἡ Διώρυγα τοῦ Ἄθω - Ὁ Ξέρξης θυσιάζει πρὸς τιμὴν τῶν ἡρώων Τρώων – Συζήτηση Ξέρξη - Ἀρταβάνου – Διάβαση τοῦ Ἑλλησπόντου - Ἐπιθεώρηση τῶν περσικῶν δυνάμεων στὸν Δορίσκο: Σύνολο 1.700.000 ἄνδρες

**61-100:** Καταγραφὴ τῆς ἐθνικῆς σύνθεσης τῶν μονάδων τοῦ περσικοῦ πεζικοῦ, ἱππικοῦ καὶ στόλου

**101-131:** Προέλαση τοῦ Ξέρξη στὴν Θράκη καὶ τὴν Μακεδονία – Περιήγηση τοῦ Ξέρξη στὶς ἐκβολὲς τοῦ Πηνειοῦ

**132-152:** Καταγραφὴ τῶν μηδισάντων πόλεων – Οἱ ἀντιδράσεις τῶν ὑπολοίπων ἑλληνικῶν πόλεων – Ὁ χρησμὸς τῶν Δελφῶν σὲ Ἀθηναίους, Σπαρτιᾶτες καὶ Ἀργείους - Ὁ Θεμιστοκλῆς ἑρμηνεύει τά «ξύλινα τείχη» ὡς τὰ πλοῖα τοῦ στόλου – Συγκροτεῖται στὴν Κόρινθο τὸ *Κοινὸν τῶν Ἑλλήνων*, ὁ ἀντιπερσικὸς συνασπισμός (481) – Οἱ ἐλληνικὲς δυνάμεις τίθενται ὑπὸ τὴν ἡγεσία τῆς Σπάρτης

**153-171:** Οἱ ἐκτὸς τοῦ *Κοινοῦ* Ἕλληνες: Συρακούσιοι, Κερκυραῖοι, Κρητικοί

**172-209:** Φοβούμενος ἐνδεχομένη προδοσία τῶν Θεσσαλῶν ὁ Λεωνίδας διατάζει τὴν ὑποχώρηση τοῦ στρατοῦ ἀπὸ τὰ Τέμπη καὶ τὴν σύμπτυξή του στὶς Θερμοπύλες - Ὁ Ξέρξης στρατοπεδεύει ἀπέναντι ἀπὸ τὶς ἑλληνικὲς θέσεις: ὁ στόλος του ναυλοχεῖ στὶς Ἀφέτες, στὰ νότια τοῦ Παγασητικοῦ, ἀπέναντι ἀπὸ τὸν ἑλληνικὸ στόλο στὸ Ἀρτεμίσιο - Ἡ ἱστορία τῆς οἰκογενείας τοῦ Λεωνίδα - Ἀψιμαχίες καὶ ἀνιχνευτικὲς ἀποστολές – Τετραήμερη ἀπουσία ἔνοπλης σύγκρουσης

**210-225:** Ἡ Μάχη τῶν Θερμοπυλῶν (480): Διαδοχικὰ κύματα περσικῶν ἐπιθέσεων ἀποκρούονται ἀπὸ τους Ἕλληνες μὲ ἐλάχιστο φόρο αἵματος – Οἱ Ἀθάνατοι τοῦ Ὑδάρνη ἀποτυγχανουν - Ὁ Ἐφιάλτης καὶ ἡ Ἀνοπαία ἀτραπός - Ἡ τρίτη καὶ τελευταία μέρα τῆς μάχης (*ἡ ἐπὶ θανάτῳ ἔξοδος*) -

**226-239:** Ὁ Ξέρξης ἀρνεῖται τὴν συμβουλὴ τοῦ Δημαράτου νὰ διεξαγάγῃ καταδρομικὲς ναυτικὲς ἐπιχειρήσεις στὴν Λακωνία γιὰ νὰ κρατᾷ καθηλωμένο τὸν σπαρτιατικὸ στρατὸ στὰ πάτρια – Τὸ κεφάλι τοῦ νεκροῦ Λεωνίδα παλουκώνεται καὶ ἐπιδεικνύεται ἀπὸ τὸν Ξέρξη ὡς τρόπαιο καὶ μέσο ἐκφοβισμοῦ

*ΙΣΤΟΡΙΩΝ Θ*

**1-26**: Οἱ Ναυμαχίες στὸ Ἀρτεμίσιο

**27-33**: Ἐχθροπραξίες Θεσσαλῶν καὶ Φωκέων

**34-39**: Ἐπίθεση τῶν Περσῶν στοὺς Δελφούς

**40-50**: Οἱ Ἀθηναῖοι ἐγκαταλείπουν τὴν πόλη τους – Ἡ σύνθεση τοῦ ἑλληνικοῦ στόλου στὴν Σαλαμῖνα

**50-55**: Ὁ Ξέρξης κυριεύει καὶ πυρπολεῖ τὴν Ἀθήνα

**56-82**: Διαβουλεύσεις στὸ ἑλληνικὸ καὶ περσικὸ στρατόπεδο - Ὁ Θεμιστοκλῆς εἰδοποιεῖ τὸν Ξέρξη καὶ «ἐκβιάζει» τὴν ναυτικὴ σύγκρουση

**83-129**: Ἡ Ναυμαχία τῆς Σαλαμῖνος (Σεπτέμβριος 480) καὶ οἱ συνέπειές της

**130-139**: Οἱ προετοιμασίες τῶν ἐμπολέμων κατὰ τὴν ἄνοιξη τοῦ 479

**140-144**: Ἡ τετράδα τῶν δημηγοριῶν στὴν Ἐκκλησία τοῦ Δήμου τῶν Ἀθηναίων: τὸ τελεσίγραφο τοῦ Μαρδονίου διὰ στόματος Ἀλεξάνδρου, ἡ ἔκκληση τῶν Σπαρτιατῶν γιὰ παραμονὴ τῶν Ἀθηνῶν στὴν ἑλληνικὴ συμμαχία καὶ οἱ ἀντίστοιχες ἀπαντήσεις τῶν Ἀθηναίων

*ΙΣΤΟΡΙΩΝ Ι*

**1-5**: Ὁ Μαρδόνιος εἰσβάλλει στὴν Ἀττικὴ καὶ διατυπώνει ἐκ νέου προτάσεις – Ὁ Λυκίδης προτείνει συνθηκολόγηση - Οἱ Ἀθηναῖοι λιθοβολοῦν τὸν Λυκίδη καὶ οἱ γυναῖκες τους τὴν γυναῖκα του καὶ τὰ παιδιά του

**6-11**: Οἱ Ἀθηναῖοι ἀποστέλλουν πρέσβεις στὴν Σπάρτη

**12-18**: Ὁ Μαρδόνιος ἐπιστρέφει στὴν Θήβα καὶ ἐντάσσει στὸν στρατό του τοὺς 1000 Φωκεῖς, τοὺς ὑπερασπιστὲς τῆς Ἀνοπαίας ἀτραποῦ

**19-25**: Ἄφιξη τοῦ ἑλληνικοῦ στρατοῦ στὴν Βοιωτία – Οἱ πρῶτες ἐχθροπραξίες – Θάνατος τοῦ Πέρση στρατηγοῦ Μασιστίου

**26-28**: Οἱ Ἕλληνες μετακινοῦν τὸ στρατόπεδό τους βοριώτερα – Διαμάχη Τεγεατῶν-Ἀθηναίων γιὰ τὸ ποιός θὰ καταλάβῃ τὸ δεξιὸ κέρας τῆς φάλαγγας

**28-32**: Δυνάμεις τῶν ἐμπολέμων

**33-40**: Οἱ μάντεις Τεισαμενὸς καὶ Ἡγησίστρατος – Οἱ Πέρσες συλλαμβάνουν τὴν ἑλληνικὴ ἐφοδιοπομπή

**41-43**: Συσκέψεις στὸ περσικὸ στρτόπεδο

**44-45**: Ὁ Ἀλέξανδρος ἐνημερώνει τοὺς Ἕλληνες γιὰ τὴν διάταξη τῶν Περσῶν

**46-49**: Κινήσεις πρὸ τῆς μάχης

**50-57**: Ἑλληνικὸ πολεμικὸ συμβούλιο - Διαδοχικὲς ἀλλαγὲς θέσεων τῶν τμημάτων τοῦ ἑλληνικοῦ στρατοῦ

**58-75**: Ἡ Μάχη τῶν Πλαταιῶν (479)

**76-85**: Τὸ ἐπιμύθιο τῆς νίκης τῶν Ἑλλήνων - Ἡ διανομὴ τῶν λαφύρων

**86-89**: Ἡ τιμωρία τῶν Θηβῶν – Τὰ ὑπολείμματα τοῦ περσικοῦ στρατοῦ ἀναχωροῦν γιὰ τὴν Ἀσία

**90-107**: Ἡ Μάχη τῆς Μυκάλης (479)

**108-113**: Ὁ Ξέρξης καὶ ἡ γυναῖκα τοῦ Μασίστη

**114-121**: Ἡ πολιορκία τῆς Σηστοῦ

**122**: Ἡ συμβουλὴ τοῦ Κύρου στοὺς Πέρσες